আসমাউর রিজাল বা ইলমুর রিজাল বা রিজাল শাস্ত্র (), যা ইংরেজিতে Biographical evaluation বা জীবনী/জীবনবৃত্তান্ত মূল্যায়ন/মান যাচাইকরণ হল ইসলামি শরিয়তের দ্বিতীয় উৎস আল হাদিস সম্পর্কিত এক বিশেষ 'চরিত বিজ্ঞান'।         ইসলাম ধর্মের অনুসারীদের নবি ও রাসুল মুহাম্মাদ এর প্রদত্ত ধর্মীয় পথনির্দেশনা, তার আদেশ নিষেধ  উপদেশ কথা-কাজ ও মৌনসম্মতির বর্ণিত রুপ আল হাদিস সমুহের বর্ণনাকারীদের গ্রহণযোগ্যতার সঠিকত্ব মান যাচাই-বাছাইয়ের লক্ষ্যে সুবিজ্ঞ হাদিসবেত্তাগণ যুগে যুগে তাদের মেধা ও মনন দিয়ে অনুপুঙ্খ  বিশ্লেষণ আর বিস্তর গবেষণায় হাদিস সংরক্ষণের জন্য যে বিশেষ শাস্ত্র উদ্ভাবন করেন তার নাম আসমাউর রিজাল বা রিজাল শাস্ত্র। ইলমে হাদিসের বহুবিধ শাখার মধ্যে এটি অন্যতম।   শব্দগত পরিচয়  আসমাউর রিজাল কথাটি আরবি দু'টি শব্দের সমন্বয়ে গঠিত  হয়েছে যেমন :  اسماء الرجال - এর প্রথম শব্দটি 'আসমা' (اسماء) এটি 'ইসম্' (اسم) শব্দের বহুবচন যার অর্থ : 'নাম সমুহ'। আর দ্বিতীয় শব্দটি 'রিজাল' (رجال)  এটি 'রাজুল' (رجل) শব্দের বহুবচন - যার অর্থ হল 'ব্যক্তিবর্গ'।হাদীস অধ্যায়নের মূলনীতি,  পৃষ্ঠা : ১০৯ ; - আবুল ফাতাহ মুহা.ইয়াহইয়া , আল মাকতাবাতুল আযহার , ১২৮ আদর্শ নগর, মধ্য বাড্ডা ঢাকা ।دهخدا، علی‌اکبر. لغت‌نامه، ج ۷. ذیل «رجال»؛ সুতরাং আসমাউর রিজাল (اسماء الرجال) কথাটির অর্থ হল : 'ব্যক্তিবর্গের নামসমুহ'। আর এখানে 'ব্যক্তিবর্গ'  বলতে হযরত মুহাম্মাদ সাল্লাল্লাহু আলাইহি ওয়া সাল্লাম - এর হাদিস সমুহ যারা বর্ণনা করেছেন - ঐসব বর্ণনাকারীগণই এই 'রিজাল' শব্দের অন্তর্ভুক্ত। তাদের গ্রহণযোগ্য বৈশিষ্ট্য নিরূপণে তাদেরকে নিয়েই রচিত হয়েছে এই চরিত বিজ্ঞান।রিজাল শাস্ত্র ও জাল হাদীসের ইতিবৃত্ত - ড: মুহাম্মদ জামাল উদ্দিন, ইসলামিক ফাউন্ডেশন বাংলাদেশ ।   পারিভাষিক সংজ্ঞা  যে শাস্ত্রে রাবীগণের (হাদিস বর্ণনাকারীদের) জীবনী সংক্রান্ত বিষয়ে আলোচনা করা হয় তাকে ইলমে আসমাউর রিজাল বলা হয়।নুর মুহাম্মদ আজমী - হাদীসের তত্ত্ব ও ইতিহাস ; এমদাদিয়া লাইব্রেরি, ঢাকা  ; ৪র্থ প্রকাশ ১৯৯২ খ্রিঃ,  পৃষ্ঠা - ৪ ।  উৎপত্তি ও ক্রমবিকাশ ইলমে হাদিসের খেদমত আঞ্জাম দিতে গিয়ে হাদিসের রাবীদের পরিচয় জানা ও তাদের মানগত স্থান নিরুপণ করতে শত সহস্র মনীষী তাদের স্বীয় জীবন উৎসর্গ করেছেন। তারা দেশে দেশ পায়ে হেঁটে দূর দূরান্ত অতিক্রম করেন। গ্রাম থেকে গ্রামান্তরে গিয়ে রাবীদের (হাদিস বর্ণনাকারী) সাথে সাক্ষাৎ করে বর্ণনার সকল তথ্য সংগ্রহ করেন। যেসব রাবী তথ্য অনুসন্ধানকারীদের সমসাময়ীক ছিলেননা, তাদের সম্পর্কে তাদের সমসাময়িক অথবা তাদের মাধ্যমে আরও  পূর্ববর্তীদের কাছ থেকে তথ্য সংগ্রহ করেছেন। এভাবে ইলমে হাদিসের গৌরবান্বিত যে শাখাটি অস্তিত্বে আসে তা-ই 'আসমাউর রিজাল' বা রিজাল শাস্ত্র নামে অভিহিত।   রিজাল শাস্ত্রের প্রসিদ্ধ পণ্ডিতগণ    ইয়াহইয়া ইবনে মা'ঈন(রহ.)  আলী ইবনুল মাদীনী(রহ.) ইমাম শু'বা বিন হাজ্জাজ(রহ.)  ইমাম আহমাদ ইবন হাম্বল(রহ.)  ইমাম মালিক(রহ.)  ইমাম শাফিঈ(রহ.) ইমাম ইবনে সিরিন(রহ.) ইমাম ইবনে সালাহ(রহ.) ইমাম আব্দুর রাজ্জাক সান'আনি(রহ.)  ইমাম বুখারী(রহ.)  ইমাম মুসলিম(রহ.)  ইমাম ইবনে মাজাহ(রহ.)  ইমাম আবু দাউদ(রহ.)  ইমাম নাসাঈ(রহ.) ইমাম সুফইয়ান সাওরী(রহ.) ইমাম আওজাঈ(রহ.) ইমাম তিরমিজি(রহ.) ইমাম ইবনে হিব্বান(রহ.) ইমাম দারাকুতনী(রহ.) ইমাম বায়হাকী(রহ.) ইমাম ইবনে খুজায়মাহ(রহ.) ইমাম হাকিম(রহ.) ইমাম যাহাবি(রহ.) ইমাম ইবনে রজব আল হাম্বলী(রহ.)  মা'মার ইবন্ রাশিদ  হিশাম আদ-দাস্তাওয়াঈ  ইয়াহইয়া ইবন্ সাঈদ আল-কাত্তান  মুহাম্মাদ আস-সা'দ  আবু খাইসামা  আল-ফাল্লাস  আবু যুরআ আর-রাযী  আবু হাতিম আর-রাযী  আবু যুরআ  আদ-দিমাশকী  আবু বকর আল-বাজ্জার  ইবনে জারীর আত-তাবারী  ইমাম তাহাবি(রহ.)  ইমাম আল-উকাইলী  ইবনে আবি হাতিম  ইবনে আদী  ইবনে আবদুল বার(রহ.)  ইমাম মা'কুলা  আস-সাম'আনী ইমাম ইবনে হাযম আন্দালুসী(রহ.) খতিব বাগদাদী(রহ.)  ইবনুল জাওযী(রহ.) ইমাম ইবনে হাজার আসক্বালানী(রহ.) নাসিরুদ্দীন আলবানী(রহ.) আব্দুর রহমান মুবারকপুরী(রহ.) হাবিবুর রহমান আজমি(রহ.) যুবায়ের আলী যাঈ(রহ.) জিয়াউর রহমান আজমী(রহ.) শুয়াইব আরনাঊত(রহ.)   গ্রন্থাবলি  আসমাউর রিজাল-এর উপর এ পর্যন্ত অসংখ্য বই রচিত হয়েছে। শুধু এই বিষয়ের বইগুলো যদি একত্রে সংগৃহীত করে কোথাও রাখা হয় - দৈর্ঘ্য-প্রস্থে স্থান সংকুলানে বিশাল আয়তনে একটি বড় লাইব্রেরির প্রয়োজন হবে এতে কোন সন্দেহ নাই। এ সম্পর্কিত উল্লেখযোগ্য প্রসিদ্ধ কিছু গ্রন্থের নাম নিম্নে প্রদত্ত হলো। সাধারণ গ্রন্থাবলি  এতে সাহাবি অ-সাহাবি, সিকাহ্ ও যঈফ সকল শ্রেনির রাবীর (বর্ণনাকারী) সার্বিক অবস্থা সম্পর্কে আলোচনা করা হয়েছে। এদের জীবনের খুঁটিনাটি তথ্য সংগ্রহ করে এতে তুলে ধরা হয়েছে।   গ্রন্থের নাম লেখকসময়কাল কিতাবু তাবাকাতিল কুবরা  ইবন সা'দ  ২য় শতাব্দী আত-তারিখুল কাবির  ইমাম বুখারী  ২য় শতাব্দী আল জারহু ওয়াত তা’দীল  ইবন আবি হাতেম  ৩য় শতাব্দী আল কামিল ফি যুআফাঈর রিজাল  ইবনে আদি  ৪র্থ শতাব্দী আল কামাল ফি আসমাইর রিজাল  আবদুল গণি আল মাকদিসি  ৬ষ্ঠ শতাব্দী মিজানুল ইতিদাল   ইমাম আয-যাহাবি  ৮ম শতাব্দী সিয়ারু আলামিন নুবালা   ইমাম আয-যাহাবি  ৮ম শতাব্দী তাযকিরাতুল হুফফাজ  ইমাম আয-যাহাবি  ৮ম শতাব্দী তাহযিবুত তাহযীব   ইমাম আয-যাহাবি  ৮ম শতাব্দী লিসানুল মিজান   ইবনে হাজার আসক্বালানী  ৯ম শতাব্দী তাকরিবুত তাহযীব   ইবনে হাজার আসক্বালানী  ৯ম শতাব্দী আল ইসাবাহ ফিত তামঈযিস সাহাবা   ইবনে হাজার আসক্বালানী  ৯ম শতাব্দী তাবাকাতুল মুদাল্লিসিন   ইবনে হাজার আসক্বালানী  ৯ম শতাব্দী তাদরিবুর রাবী  জালালুদ্দীন সুয়ুতী  ১০ম শতাব্দী   বিশেষ গ্রন্থাবলি  এতে সাহাবি, সিকাহ্ বা যঈফ এরকম আলাদা আলাদা শুধু এক শ্রেনির রাবীগণের জীবনী সম্পর্কে আলোচনা করা হয়েছে।   তথ্যসূত্র   বিষয়শ্রেণী:ইসলামী পাঠ্য বিষয়শ্রেণী:ইলমুর রিজাল বিষয়শ্রেণী:হাদিস বিষয়শ্রেণী:হাদিস অধ্যায়ন বিষয়শ্রেণী:জীবনী বিষয়শ্রেণী:ইসলামি পরিভাষা